Tiener brand in Bloem-restaurantArgieffoto. ŉ Tiener het ernstige brandwonde opgedoen nadat hy per ongeluk deur elektriese drade by ŉ restaurant in Brandwag, Bloemfontein, geboor het. “Die tiener, wat by die restaurant werk, het boorwerk gedoen. ŉ Brand het uitgebreek toe hy deur die elektriese drade geboor het,” het Luyanda Majija, ŉ woordvoerder van ER24, Woensdag gesê. Sy sê die tiener het ernstige brandwonde aan sy gesig opgedoen. Hy is op die toneel gestabiliseer en na die Medi-Clinic Bloemfontein geneem vir verdere behandeling. Die ongeluk word ondersoek.